**Eemeli Heikkinen** (s. 29. elokuuta 1994 Helsinki) on suomalainen jääkiekkopuolustaja. Häntä aiemmin Mestis-joukkue Heinolan Peliitoissa valmentaneen Marko Tuomaisen mukaan Heikkinen on iso ja ulottuva peruspuolustaja, jolta voi odottaa vahvaa maalineduspelaamista ja yksinkertaista avauspelaamista. Hän laukoo oikealta.

Ura
---

Heikkinen on Järvenpään Haukkojen kasvatti. Hän pelasi sittemmin vuosina 2009–2011 KJT-paidassa ja kaudella 2011–2012 Heikkinen esiintyi sekä Helsingin IFK:n että Helsingin Jääkiekkoklubin B-nuorissa. Kaudeksi 2012–2013 hän siirtyi Kiekko-Vantaan A-nuoriin. Heikkinen pelasi myös ensimmäisen ottelunsa seuran miesten joukkueessa Mestiksen playout-sarjassa HC Keski-Uuttamaata vastaan helmikuussa 2013 tehden debyytissään kaksi syöttöpistettä. Kesäkuussa Kiekko-Vantaa teki hänen kanssaan Mestis-sopimuksen. Heikkinen pelasi Mestiksen tulokaskaudellaan 2013–2014 21 runkosarjaottelua ilman tehopisteitä. Iso osa hänen kaudestaan kului vielä myös Kiekko-Vantaan A-nuorissa, mutta tilille tuli myös yksi ottelu lainalla Suomi-sarjajoukkue Bewe TuusKissa.

Elokuussa 2014 Heikkinen siirtyi try-outille Helsingin IFK:n SM-liigajoukkueeseen. Hän sai viisi päivää myöhemmin kolmivuotisen sopimuksen joukkueeseen. Heikkinen pelasi joukkueessa ensimmäisen virallisen sarjaottelunsa Mestarien liigan avauskierroksella 21. elokuuta 2014 vieraissa tanskalaista SønderjyskE Ishockeyta vastaan. SM-liigadebyyttinsä hän teki kauden 2014–2015 avausottelussa 11. syyskuuta 2014 Espoo Bluesia vastaan, jolloin Heikkinen sai jääaikaa 10.04 minuuttia. Kaikkiaan hän pelasi kauden aikana SM-liigassa yhdeksän runkosarjaottelua ilman tehopisteitä. CHL:ssä Heikkinen pelasi viisi ottelua tehden yhden syöttöpisteen. Loukkaantumisten vuoksi rikkonaisen kauden pelannut Heikkinen pelasi kauden aikana myös kolme ottelua lainalla Kiekko-Vantaassa.

Varsinaisella SM-liigan tulokaskaudellaan 2015–2016 Heikkinen pelasi 35 runkosarja- ja kuusi CHL-ottelua ilman tehopisteitä. Hän ei saanut kuitenkaan peliaikaa SM-liigan pudotuspeleissä, mutta voitti kauden päätteeksi SM-hopeaa. Heikkinen vietti loppukautensa pääosin yli-ikäisenä HIFK:n A-nuorissa. Alkukaudella 2016–2017 hän pelasi HIFK:ssa kaksi runkosarja- ja kaksi CHL-ottelua sekä kymmenen ottelua lainalla Mestis-joukkue Rovaniemen Kiekossa. Siirtorajan kynnyksellä, helmikuussa 2017 Heikkinen siirtyi loppukauden kattavalla sopimuksella Mestis-joukkue Heinolan Peliittojen riveihin.

Kaudeksi 2017–2018 Heikkinen palasi vuoden mittaisella sopimuksella edellisen kauden lainajoukkueeseensa Rovaniemen Kiekkoon. Hän oli joukkueen eniten maaleja tehnyt puolustaja kuudella osumallaan. Kaudeksi 2018–2019 Heikkinen palasi vuoden mittaisella sopimuksella Kiekko-Vantaan riveihin. Joulukuussa 2018 hänen sopimuksensa kuitenkin purettiin yhteisymmärryksessä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Bewe TuusKi | Suomi-sarja | 1 | 0 | 0 | 0 | 0 | – | – | – | – | – |
|  | Kiekko-Vantaa | Mestis | 21 | 0 | 0 | 0 | 6 | – | – | – | – | – |
| 2014–2015 | Kiekko-Vantaa | Mestis | 3 | 0 | 1 | 1 | 2 | – | – | – | – | – |
|  | HIFK | SM-liiga | 9 | 0 | 0 | 0 | 0 | – | – | – | – | – |
| 2015–2016 | Kiekko-Vantaa | Mestis | 1 | 0 | 1 | 1 | 0 | – | – | – | – | – |
|  | HIFK | SM-liiga | 35 | 0 | 0 | 0 | 18 | – | – | – | – | – |
| 2016–2017 | HIFK | SM-liiga | 2 | 0 | 0 | 0 | 0 | – | – | – | – | – |
|  | RoKi | Mestis | 10 | 0 | 2 | 2 | 12 | – | – | – | – | – |
|  | Peliitat | Mestis | 9 | 0 | 2 | 2 | 4 | 4 | 0 | 0 | 0 | 4 |
| 2017–2018 | RoKi | Mestis | 45 | 6 | 7 | 13 | 71 | – | – | – | – | – |
| 2018–2019 | Kiekko-Vantaa | Mestis | 7 | 0 | 0 | 0 | 4 | – | – | – | – | – |
| 3 kautta | yhteensä | SM-liiga | 46 | 0 | 0 | 0 | 18 | – | – | – | – | – |
| 6 kautta | yhteensä | Mestis | 96 | 6 | 13 | 19 | 99 | 4 | 0 | 0 | 0 | 4 |

Lähteet
-------

* Eemeli Heikkinen The Internet Hockey Databasessa (englanniksi)
* Eemeli Heikkinen Eurohockey-sivustolla (englanniksi)
* Eemeli Heikkinen *Elite Prospects*. Everysport Media Group AB.  (englanniksi)

### Viitteet

1. ↑  Images tagged with #FeelVegasRollo on instagram - Imgrum *instagram.com*.  29.1.2018. RoKi Hockey Oy. Viitattu 7.3.2018.
2. 1 2  Heikkinen ja Vuorijärvi vahvistamaan peliittapuolustusta *Jatkoaika.com*.  14.2.2017. Jatkoaika r.y. Viitattu 14.2.2017.
3. 1 2 3 4  Eemeli Heikkinen *Elite Prospects*. Everysport Media Group AB.  (englanniksi)
4. ↑  Vantaalle kasa tärkeitä kiinnityksiä *Jatkoaika.com*.  11.6.2013. Jatkoaika r.y. Viitattu 12.9.2014.
5. ↑  HIFK hommasi tutun veräjänvartijan *Jatkoaika.com*.  6.8.2014. Jatkoaika r.y. Viitattu 12.9.2014.
6. ↑  Tomas Zaborsky HIFK:hon *Jatkoaika.com*.  11.8.2014. Jatkoaika r.y. Viitattu 12.9.2014.
7. ↑  Gamecenter *championshockeyleague.net*.  21.8.2014. Champions Hockey League (CHL) AG.  Arkistoitu 11.10.2014. Viitattu 12.9.2014. (englanniksi)
8. ↑  Ottelutilastot *liiga.fi*.  11.9.2014. Jääkiekon SM-liiga Oy. Viitattu 12.9.2014.
9. ↑  RoKille lisää pelaajasopimuksia - Vozenilek ja Männistö eivät jatka Rovaniemellä *Jatkoaika.com*.  9.5.2017. Jatkoaika r.y. Viitattu 10.5.2017.
10. ↑  Eemeli Heikkinen siirtyy RoKista Kiekko-Vantaaseen *Jatkoaika.com*.  11.5.2018. Jatkoaika r.y. Viitattu 28.5.2018.
11. ↑  Eemeli Heikkisen sopimus purettu, Juho Ratilainen lainalla IPK:ssa *kiekko-vantaa.fi*.  14.12.2018. Kiekko-Vantaa Hockey Oy. Viitattu 14.12.2018.